A magyar népi játékok hatása az óvodáskorú gyermekek mozgásfejlődésére
A szakdolgozat a népi játékok mozgásfejlesztő hatását vizsgálja az óvodás gyermekek körében. A magyar identitással, a kultúránkkal szorosan összekapcsolódik a zene és a tánc. Ennek tükrében a zenei nevelés során a népi játékokkal a gyermekekben erősíthető a hagyományok szeretete, a magyarságtudat és a kultúránk ápolása is. A hazai népi kultúra alapjai szorosan összefüggenek az énekléssel, illetve a mozgással. A kisgyermekkori fejlődés egyik legfontosabb területe a mozgásfejlődés, amely hatással van az értelmi, érzelmi és szociális fejlődésre is. A motoros képességek mellett a gyerekek ritmus- és egyensúlyérzéke, a koncentráció, a figyelem is egyaránt fejlődnek. A szakdolgozat ezen kölcsönhatások összességét vizsgálja, annak a tükrében, hogy az óvodai élet során mennyire hatékonyan nyilvánulnak meg.
népi játékok, zenei nevelés, mozgásfejlődés
Networked Digital Library of Theses and Dissertations